钦定古今图书集成/理学汇编/文学典/第103卷 > 左国玑
## 钦定古今图书集成/理学汇编/文学典/第103卷 > 左国玑

按《列朝诗集》：国玑字舜齐，祥符人，李献吉之妻弟也。
嗜酒落拓，不甚攻举子业。年几四十，始举于乡。累上
不第，竟病酒卒。西亭中尉灌甫，舜荠之门人也，收其
诗得三百馀首。黄河水云：“国玑诗敏捷，昔有下笔成
章之科，斯其人矣。但长于用才，短于用思，进而求之，
恐其易尽。”王元美常见献吉与袁永之手书，极言国
玑猜忌之状，云：“此人尚尔，何况边、李？”边即尚书廷实
也。献吉有姊子日曹嘉，字仲礼，举进士，选庶吉士，以
言事出补府推官，召复监察御史，又以言事下岳，谪
判茂州，累迁山西布政使。嘉亦有才名，好斗无礼，所
至人畏而避之。献吉晚年为嘉所扼，良苦。